CELEX: 62008CA0076
Language: et
Date: 2009-09-10 00:00:00
Title: Kohtuasi C-76/08: Euroopa Kohtu (teine koda) 10. septembri 2009 . aasta otsus — Euroopa Ühenduste Komisjon versus Malta Vabariik (Liikmesriigi kohustuste rikkumine — Vastuvõetavus — Loodusliku linnustiku kaitse — Direktiiv 79/409/EMÜ — Kevadine jaht — Keeld — Kaitsekorra erand — Teiste rahuldavate lahenduste puudumise tingimus — Õiguspärane ootus)

7.11.2009   
            
            
               ET
            
            
               Euroopa Liidu Teataja
            
            
               C 267/16
            
         Euroopa Kohtu (teine koda) 10. septembri 2009. aasta otsus — Euroopa Ühenduste Komisjon versus Malta Vabariik
   (Kohtuasi C-76/08) (1)
   
   (Liikmesriigi kohustuste rikkumine - Vastuvõetavus - Loodusliku linnustiku kaitse - Direktiiv 79/409/EMÜ - Kevadine jaht - Keeld - Kaitsekorra erand - „Teiste rahuldavate lahenduste” puudumise tingimus - Õiguspärane ootus)
   2009/C 267/27
   Kohtumenetluse keel: inglise
   
      Pooled
   
   
      Hageja: Euroopa Ühenduste Komisjon (esindajad: D. Recchia ja D. Lawunmi ning P. Oliver)
   
      Kostja: Malta Vabariik (esindajad: Camilleri ja D. Mangion ja advokaat J. Bouckaert)
   
      Kohtuasja ese
   
   Liikmesriigi kohustuste rikkumine — Nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta (EÜT L 103, lk 1; ELT eriväljaanne 15/01, lk 98) artikli 9 rikkumine — Direktiivis kehtestatud kriteeriumide järgimata jätmine põldvuttide ja turteltuvide kevadjahti lubava erandi tegemisel
   
      Resolutsioon
   
   
               1.
            
            
               Kuna Malta Vabariik lubas 2004.–2007. aasta kevadperioodil pidada jahti põldvuttidele (Coturnix coturnix) ja turteltuvidele (Streptopelia turtur), järgimata 2. aprilli 1979. aasta direktiivi 79/409/EMÜ loodusliku linnustiku kaitse kohta (muudetud aastaid 2004–2006 puudutavas osas nõukogu 14. aprilli 2003. aasta määrusega (EÜ) nr 807/2003 ja 2007. aastat puudutavas osas nõukogu 20. novembri 2006. aasta direktiiviga 2006/105/EÜ) artikli 9 lõikes 1 kehtestatud tingimusi, on Malta Vabariik rikkunud sellest direktiivist tulenevaid kohustusi.
            
         
               2.
            
            
               Mõista kohtukulud välja Malta Vabariigilt.
            
         
      (1)  ELT C 92, 12.4.2008.